b'\n_START_ARTICLE_\nSveta Lucija\n_START_SECTION_\n\xc5\xbdivljenje\n_START_PARAGRAPH_\nNjen \xc5\xbeivljenjepis nam pravi, da je bila Lucija kristjanka v \xc4\x8dasu Dioklecijanovega preganjanja. Zaradi obljube devi\xc5\xa1tva Bogu, je zavrnila poroko s poganom in je svojo doto razdala ubogim, njen nesojeni mo\xc5\xbe jo je kot kristjanko ovadil guvernerju Sirakuz. Ker je \xc4\x8dude\xc5\xbeno niso mogli ne premakniti ne se\xc5\xbegati, so jo stra\xc5\xbearji zabodli in tako ubili._NEWLINE_Najstarej\xc5\xa1i zapis o njej je iz 5. stoletja. Po srednjeve\xc5\xa1kih zapisih naj bi ji pred smrtjo iztaknili o\xc4\x8di. Do leta 1861 so bile njene relikvije v cerkvi, njej posve\xc4\x8deni v Benetkah; po ru\xc5\xa1enju, so bile prene\xc5\xa1ene v cerkev San Geremia (Svetega Jeremije).'